Svante August Arrhenius
Svante August Arrhenius (Uppsala, 19. februar 1859 - Stockholm, 2. oktobar 1927) je bio švedski fizičar i hemičar aktivan u mnogim granama prirodnih nauka. Bio je profesor fizike na univerzitetu u Štokholmu 1895-1905 i postao je prvi švedski nobelovac kada je 1903. godine dobio Nobelovu nagradu za hemiju. Arrhenius se smatra osnivačem fizikalne hemije kao moderne naučne discipline, skupa sa Ostwaldom i van 't Hoff-om.